Unión del Pueblo Navarro talde parlamentarioari atxikitako foru parlamentari Ángel Ansa Echegaray jaunak galdera idatzia egin du, Europako Next Generation SEM funtsek 2024ko maiatzaren amaieran izandako betetze-mailari buruzko datuak argitaratzeari buruzko informazioa eskatzeko (11-24/PES-327). Hona Ekonomia eta Ogasuneko kontseilariak horretaz ematen dion informazioa:

Ekonomia - Next Generation Zuzendaritza Nagusiak Europako Next Generation SEM funtsen betetze-mailari buruz Gobernu Irekian eskaintzen dituen datuek Nafarroako Gobernuko departamentu guztiak barne hartzen dituzte.

Departamentuen kontabilitatea informazioak barne hartzen duen hilabetearen osteko hilaren 11n ixten da, salbu eta urtarrilean, urtekoa ere ixten baita orduan.

Hortaz, hurrengo hilabetearen 11n has daiteke jasotzen departamentuei buruzko informazio globala eta eskain daiteke behin betiko gardentasuna.

Halere, logikoa denez, departamentuek lehenagotik ezagutzen dute bakoitzari buruzko informazioa, kontabilitate globalerako eman beharra daukatelako. Beraz, lehenago eman dezakete eurei buruzko informazioa baldin eta informazioa taxuturik badute, ez baitago hori eragozten duen lege-agindurik.

Hori bai, departamentu guztietan gardentasunez ematen den informazioak zorrotza izan behar du, eta ongi landua. Hortaz, kontabilitatea ixten denean (eta ez lehenago) harmonizatu egiten da, kontrastatu egiten da, eta azkar argitaratzeko jasotzen da. Kontabilitatearen azken helburua da lehenetsi behar dena: egoera ekonomiko-finantzarioa zehazki islatzea.

Horrenbestez, kontabilitatea itxi baino lehen argitaratuko balitz, nekez islatuko luke informazioaren egoera erreala, egun hori iritsi arte aldatu egin baitaiteke.

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko uztailaren 19an.

Lehendakariorde eta Lehendakaritza eta Berdintasuneko kontseilaria: Félix Mª Taberna Monzón

(ordezkari gisa, Nafarroako Foru Komunitateko Lehendakariaren ekainaren 25eko 15/2024 Foru Dekretuaren arabera)